Алексеевское туган як музее

Алексеевское туган як музее, Алексеевск районынының В. И. Абрамов исемендәге Туган як музее () — Татарстанның Алексеевск районы үзәге Алексеевское шәһәр тибындагы бистәсендә урнашкан муниципаль мәдәният оешмасы (музей). Алексеевское төбәгенең тарихы, районның иң мөһим вакыйгалары белән таныштыра.

 Филиаллары 
 Алексеевское Сугыш даны музее
 Салих Баттал исемендәге Зур Тигәнәле туган як музее

 Тарих 
Музейга 1987 елның 1 мартында Бөек Ватан сугышы ветераны, төбәкне өйрәнүче Виталий Иван улы  Абрамов (1925—2001) башлангычы  белән нигез салына. 1987 елның 6 ноябрендә рәсми төстә ачыла. 2008 елда музей яңа — 1980 елда төзелгән административ бинага күченә, аңа В. И. Абрамов исеме бирелә.

 Экспозиция 
Күргәзмә мәйданы - 228 кв. м. Музей фондында 17 000 саклау берәмлеге (3 500 экспонат Бөек Ватан сугышына багышланган). 
 1нче зал — Табигать һәм төбәк археологиясе
 2нче зал — Төбәкнең милли мәдәнияте башлангычлары — XVIII - XIX гасырларда Казан артында яшәүчеләрнең тарихы һәм көнкүреше
 3нче зал — ХХ гасырда Алексеевское төбәге — гасырлар аралыгында халыкның көнкүреше, Беренче бөтендөнья һәм  Ватандашлар сугышлары, сугыш алды көнкүреше, авыл хуҗалыгы барлыкка килү тарихы, Бөек Ватан сугышы, Әфганстандагы сугыш тасвирлана
 4нче зал — Алексеевское төбәге республиканың бүгенге тормышында — дәүләт һәм муниципаль символлар, район оешмалары, рухи мәдәниятне төзекләндерү
 5нче зал — Иҗади остаханә — танылган якташларның эшләре 
 6нчы зал — Күргәзмәләр залы — вакытлы һәм аерым темага бәйле күргәзмәләр

 Экскурсияләр 
 Саумы, музей дөньясы — Алексеевское төбәгенең борынгыдан бүгенге көнгә кадәр булган кыскача тарихы
 Бөек Ватан сугышы чорында ил сагында торучы алексеевскилылар — якташларның Җиңүгә керткән хәрби һәм хезмәт өлеше 
 Бүген күргәзмә залында

 Сылтамалар  
  Музей родного края имени В. И. Абрамова Алексеевского района. Музеи России

 Искәрмәләр 

Төркем:Әлифба буенча музейлар
Төркем:Алексеевск районы музейлары
Төркем:Туган якны өйрәнү музейлары